Ir-Regolament tal-Kummissjoni (KE) Nru 1665/2003
tat-22 ta’ Settembru 2003
li jissupplixxi l-Anness tar-Regolament (KE) Nru 2400/96 (Clementine del Golfo di Taranto, Mela Val di Non u Clementinas de las Tierras del Ebro jew Clementines de les Terres de l’Ebre)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KEE) Nru 2081/92 ta’ l-14 ta’ Lulju, 1992 dwar il-protezzjoni ta’ l-identifikazzjoni u l-ismijiet ta’ l-oriġini għall-prodotti agrikoli u l-oġġetti ta’ l-ikel [1], kif emendata dan l-aħħar mir-Regolament tal-Kummissjoni (KE) Nru 692/2003 [2], u partikolarment l-Artikolu 6(3) u (4),
Billi:
(1) Skond l-Artikolu 5 tar-Regolamenti (KEE) Nru 2081/92, l-Italja bagħtet applikazzjoni lill-Kummissjoni tar-reġistrazzjoni bħala indikazzjoni ġeografika ta’ l-isem "Clementine del Golfo di Taranto" u għar-reġistrazzjoni bħala denominazzjoni ta’ l-oriġini ta’ l-isem "Mela Val di Non" u Spanja bagħtet lill-Kummissjoni applikazzjoni tar-reġistrazzjoni bħala indikazzjoni ġeografika ta’ l-isem "Clementinas de las Tierras del Ebro" jew "Clementines de les Terres de l’Ebre".
(2) Instab li, skond l-Artikolu 6(1) tar-Regolament, li l-applikazzjonijiet huma konformi, u jinkludu partikolarment id-dettalji kollha previsti fl-Artikolu 4.
(3) L-ebda oġġezzjoni, fis-sens ta’ l-Artikolu 7 tar-Regolament (KEE) Nru 2081/92, ma ntbagħat lill-Kummissjoni biex jidher fil-pubblikazzjoni fil-Ġurnal Uffiċjali ta’ l-Unjoni Ewropea [3] ta’ l-ismijiet imniżżla fl-Anness ta’ dan ir-Regolament.
(4) L-ismijiet għalhekk jistgħu jiġu nklużi fir-"Reġistru ta’ denominazzjoni protetta ta’ oriġini u indikazzjonijiet ġeografiċi protetti" u għandhom ikunu protetti fuq livell ta’ Komunità bħalma huma ismijiet protetti jew indikazzjoni ġeografika protetta.
(5) L-Anness ta’ dan ir-Regolament ikompli ma’ l-Anness tar-Regolament tal-Kummissjoni (KE) Nru 2400/96 [4], kif emendat l-aħħar mir-Regolament (KE) Nru 1491/2003 [5],
ADOTTAT DAN IR-REGOLAMENT:
Artikolu 1
L-ismijiet imniżżla fl-Anness ta’ dan ir-Regolament huma miżjuda ma’ l-Anness tar-Regolament (KE) Nru 2400/96 u mdaħħla fir-"Reġistru ta’ denominazzjoni protetta ta’ oriġini u indikazzjonijiet ġeografiċi protetti" bħala deskrizzjoni ta’ l-oriġini protetta (PDO) jew indikazzjoni ġeografika protetta (IĠP), previsti fl-Artikolu 6(3) tar-Regolament (KEE) Nru 2081/92.
Artikolu 2
Dan ir-Regolament se jidħol fis-seħħ fl-20 ġurnata wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fil-kumplessità tiegħu u japplika direttament fl-Istati Membri kollha.
Magħmul fi Brussel, 22 Settembru 2003.